Diari Oficial de la Generalitat Valenciana


Sumari del DOGV 7008, del 22-04-2013 (2013/3669)

RESOLUCIÓ de 25 de març de 2013, del secretari autonòmic d'Administració Pública de la Conselleria d'Hisenda i Administració Pública, per la qual es disposa la publicació de la quaranta-unena relació d'entitats locals adherides al conveni marc, de 22 de maig de 2007, entre l'Administració general de l'Estat i la Comunitat Valenciana per a la implantació d'una Xarxa d'Oficines Integrades d'Atenció al Ciutadà en l'àmbit territorial d'esta comunitat autònoma.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7008

Data del DOGV
:   22-04-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/3669


Data del document
:   25-03-2013

Organisme emissor
:   Conselleria d'Hisenda i Administració Pública

Tipus de document
:   Resolució

Descriptors 

:   * Conselleria d'Hisenda i Administració Pública

RESOLUCIÓ de 25 de març de 2013, del secretari autonòmic d'Administració Pública de la Conselleria d'Hisenda i Administració Pública, per la qual es disposa la publicació de la quaranta-unena relació d'entitats locals adherides al conveni marc, de 22 de maig de 2007, entre l'Administració general de l'Estat i la Comunitat Valenciana per a la implantació d'una Xarxa d'Oficines Integrades d'Atenció al Ciutadà en l'àmbit territorial d'esta comunitat autònoma. [2013/3669]  
El conveni marc subscrit, el 22 de maig de 2007, entre l'Administració General de l'Estat i la Comunitat Valenciana per a la implantació d'una Xarxa d'Oficines Integrades d'Atenció al Ciutadà en l'àmbit territorial d'esta comunitat autònoma, en vigor des de l'1 de juny de 2007, establix en la seua clàusula deu que les obligacions assumides entre «les administracions intervinents i les entitats locals que s'adherisquen al conveni marc s'entendran vigents des de la publicació de cada adhesió en el Diari Oficial de la Comunitat Valenciana fins a l'extinció del conveni marc, pel transcurs dels terminis o per la concurrència de les circumstàncies previstes en la clàusula anterior».  
  
Conclosa la tramitació prevista en la clàusula dotze del referit conveni marc, s'ha culminat l'adhesió de l'Ajuntament de València per la qual cosa és procedent la publicació en el Diari Oficial de la Comunitat Valenciana perquè es produïsca l'efectiva entrada en vigor de l'adhesió al conveni. Per tot això, i de conformitat amb l'assumpció de competències per la Secretaria Autonòmica d'Administració Pública en virtut del Decret 20/2013, de 25 de gener, del Consell, resolc:  
  
  
Primer  
Publicar l'adhesió de l'Ajuntament de València al conveni marc subscrit el 22 de maig de 2007 entre l'Administració General de l'Estat i la Comunitat Valenciana per a la implantació d'una Xarxa d'Oficines Integrades d'Atenció al Ciutadà en l'àmbit territorial d'esta comunitat autònoma.  
  
Segon  
En conseqüència, a partir de la data de publicació de la present resolució, l'esmentada entitat local podrà rebre i registrar els escrits i les comunicacions adreçades als òrgans i entitats de dret públic de l'Administració General de l'Estat i de l'Administració de la Generalitat Valenciana. Estes facilitats es produiran en els termes previstos per les clàusules de l'esmentat conveni marc, subscrit el 22 de maig de 2007 i publicat en el Diari Oficial de la de la Comunitat Valenciana núm. 5525, d'1 de juny de 2007, i Boletín Oficial del Estado núm. 142, de 14 de juny de 2007, i l'Acord de pròrroga al precitat conveni marc, de data 11 d'abril de 2011, publicat en el Diari Oficial de la Comunitat Valenciana núm. 6532, de 31 de maig de 2011, així com en el Boletín Oficial del Estado núm. 141, de 14 de juny de 2011, així com en les instruccions que emanen de la comissió de seguiment i avaluació del conveni.  
  
València, 25 de març de 2013.- El secretari autonòmic d'Administració Pública: Pedro García Ribot.